HMPRO มอบห้องน้ำมาตรฐาน HAS โครงการ “ห้องน้ำของหนู”จ.เพชรบุรี
HMPRO ส่งมอบห้องน้ำมาตรฐาน HAS ภายใต้ “โครงการห้องน้ำของหนู” ในโอกาสเปิดดำเนินการ โฮมโปร เพชรบุรี ให้กับโรงเรียนระดับประถมศึกษา 3 โรงเรียน
15 มิ.ย. 2558


นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮม โปรดักส์  เซ็นเตอร์ จำกัด (มหาชน) หรือ HMPRO พร้อมด้วย นายมณเฑียร ทองนิตย์ ผู้ว่าราชการจังหวัดเพชรบุรี ประธานส่งมอบห้องน้ำมาตรฐาน HAS ภายใต้ “โครงการห้องน้ำของหนู” ในโอกาสเปิดดำเนินการ โฮมโปร เพชรบุรี ให้กับโรงเรียนระดับประถมศึกษา 3 โรงเรียน  ได้แก่ โรงเรียนวัดลาดศรัทธารามโรงเรียนวัดโพธิ์ลอย(เรือนวงษ์ผดุง)  และโรงเรียนวัดโพธิ์กรุ(ผินผดุง)
รวมจำนวน 40 ห้อง ด้วยงบกว่า 2.4ล้านบาท เพื่อเป็นการตอบแทนคืนกลับสู่สังคม และชุมชน โดยมีนายวินัย คุณวุฒิ ผู้อำนวยการ สำนักงานเขตพื้นที่การศึกษาประถมศึกษาเพชรบุรี เขต 2 รับมอบ และนายประจักษ์  วัฒนะกูล  นายแพทย์สาธารณสุขจังหวัดเพชรบุรี ร่วมมอบป้ายมาตรฐานแฮส ณ โรงเรียนวัดลาดศรัทธาราม